Nr. 51891 /16.12.2024

**REFERAT DE APROBARE**

**la Proiectul de hotărâreprivind aprobarea execuţiei bugetului general propriu al Județului Cluj preliminată la 31 decembrie 2024**

|  |
| --- |
| **Secțiunea 1** - **Motivul adoptării actului administrativ:**  Conform dispozițiile art. 49 alin.(12) din Legea nr. 273/2006 privind finanțele publice locale, cu modificările și completările ulterioare, ”În lunile aprilie, iulie şi octombrie, pentru trimestrul expirat, şi cel târziu în decembrie, pentru trimestrul al patrulea, ordonatorii principali de credite au obligaţia de a prezenta în şedinţă publică, spre analiză şi aprobare de către autorităţile deliberative, execuţia bugetelor întocmite pe cele două secţiuni, cu excepţia bugetului împrumuturilor externe şi interne, cu scopul de a redimensiona cheltuielile în raport cu gradul de colectare a veniturilor, prin rectificare bugetară locală, astfel încât la sfârşitul anului:a) să nu înregistreze plăţi restante; b) diferenţa dintre suma veniturilor încasate şi excedentul anilor anteriori utilizat pentru finanţarea exerciţiului bugetar curent, pe de o parte, şi suma plăţilor efectuate şi a plăţilor restante, pe de altă parte, să fie mai mare decât zero.”Conform dispozițiilor art. 49 alin. (13) din Legea nr. 273/2006 privind finanțele publice locale, cu modificările și completările ulterioare, care prevăd că ordonatorul principal de credite are obligația să întocmească și să prezinte spre aprobare Consiliului Județean Cluj, contul de execuție al bugetului împrumuturilor externe şi interne, astfel ” În lunile aprilie, iulie și octombrie, pentru trimestrul expirat, și cel târziu în decembrie, pentru trimestrul al patrulea, ordonatorii principali de credite au obligația de a prezenta, în ședință publică, spre analiză și aprobare de către autoritățile deliberative, execuția bugetului împrumuturilor externe și interne, cu scopul de a redimensiona cheltuielile, astfel încât la sfârșitul anului:a) să nu înregistreze plăți restante;b) diferența dintre tragerile autorizate în anul respectiv și suma dintre plățile efectuate și plățile restante să fie mai mare decât zero.” |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| În conformitate cu prevederile Legii nr. 273/2006 privind finanţele publice locale, cu modificările şi completările ulterioare şi Legii nr. 421/29.12.2023 a bugetului de stat pe anul 2024, Consiliul Judeţean Cluj a aprobat prin Hotărârea Consiliului Judeţean nr. 20 din 08.02.2024 bugetul general propriu al Judeţului Cluj pe anul 2024.Pe parcursul anului bugetar au fost aprobate șapte rectificari bugetare (HCJ nr. 47/23.03.2024, HCJ nr. 130/27.06.2024, HCJ nr. 148/29.05.20230.07.2024, HCJ nr. 166/29.08.2024, HCJ nr. 188/26.09.2024, HCJ nr. 205/17.10.2024 și HCJ nr. 231/28.11.2024).Execuţia preliminată la data de 31.12.2024 a bugetului general propriu al Judeţului Cluj este prezentată pe cele patru tipuri de bugete care îl compun:a) bugetul localb) bugetul instituţiilor publice finanţate din venituri proprii şi subvenţii c) bugetul fondurilor externe nerambursabile d) bugetul creditelor interne * ***Bugetul local***

Referitor la bugetul local al Judeţului Cluj, prevederile bugetare ale veniturilor la trimestrul IV 2024 sunt în sumă de 991.356,15 mii lei, defalcate pe cele două secţiuni astfel:* secţiunea de funcţionare : 563.666,81 mii lei
* secţiunea de dezvoltare : 427.689,34 mii lei

 Prevederile bugetare la partea de cheltuieli la trimestrul IV 2024 sunt în sumă de 1.015.007,70 mii lei, defalcate pe secţiuni astfel:* secţiunea de funcţionare : 563.666,81 mii lei
* secţiunea de dezvoltare : 451.340,89 mii lei

Repartizarea veniturilor şi cheltuielilor în trimestrul IV 2024 s-a făcut în funcţie de termenele legale de încasare a veniturilor, de termenele şi posibilităţile de asigurare a surselor de finanţare şi de perioada în care este necesară efectuarea cheltuielilor. Execuția bugetului local preliminată (propriu al Judeţului Cluj) la trimestrul IV 2024 este prezentat în anexele nr. 1 şi 2 atât cu partea de venituri cât și cu partea de cheltuieli, defalcate pe cele două secţiuni. Având în vedere că acest proiect de hotărâre prezintă spre analiză și aprobare execuția bugetului local al Județului Cluj preliminată, indicatorii privind execuția bugetului local al Județului Cluj la data de 31 decembrie 2024 (așa cum prevede Ordinului comun al ministrului administraţiei şi internelor şi al ministrului finanţelor publice nr.244/2.651/2010 prin care a fost aprobată metodologia privind stabilirea indicatorilor cu privire la execuţia bugetelor locale), vor fi întocmiți la elaborarea contului anual de execuție. La finele trimestrului IV se preconizează o corelare între încasarea veniturilor şi efectuarea plăţilor, veniturile încasate și excedentul anului anterior au asigurat fluxul de numerar în vederea efectuării plăților, deschiderile de credite bugetare asigurând necesarul pentru efectuarea plăţilor în vederea funcţionării în bune condiţii a tuturor instituţiilor din subordine şi conform obiectivelor propuse. Creditele bugetare aprobate au fost utilizate pentru finanţarea activităţilor, acţiunilor şi programelor aflate în competenţa Consiliului Judeţean, gestionate direct sau prin instituţiile subordonate.  ***b) Bugetul instituţiilor publice finanţate din venituri proprii şi subvenţii*** Execuția estimată a bugetului instituţiilor publice finanţate din venituri proprii şi subvenţii este prezentată în anexele nr. 3 și 4 atât cu partea de venituri cât și cu partea de cheltuieli, defalcate pe cele două secţiuni. Instituţiile publice finanţate din venituri proprii şi subvenţii au preliminat la sfârşitul trimestrului IV 2024, următorii indicatori economico-financiari:* venituri totale 735.053,53 mii lei
* cheltuieli totale 804.073,37 mii lei.

 Din analiza indicatorilor cuprinşi în anexa nr. 3, rezultă o încasare estimată a veniturilor totale în procent de 103.532,62% faţă de programarea la perioadă a acestora, asigurându-se astfel fondurile necesare efectuării plăţilor prevăzute pentru anul 2024. Iar din anexa nr. 4 se poate observa gradul estimat de realizare a cheltuielilor bugetare, și anume un procent de 87,67% faţă de programul anual, ***c) Bugetul fondurilor externe nerambursabile***  Execuția bugetului fondurilor externe nerambursabile preliminată este prezentată în anexele nr. 5 şi 6 cuprinzând atât veniturile estimate a fi încasate cât și cheltuielile estimate a se efectua la 31 decembrie 2024.  Acest buget cuprinde unele programe derulate din fonduri externe nerambursabile de către instituțiile de cultură din subordinea consiliului județean, preliminând la sfârşitul trimestrului IV 2024 următorii indicatori economico-financiari:* venituri totale 447,74 mii lei
* cheltuieli totale 904,96 mii lei.

 Diferența de cheltuială neacoperită din veniturile anului curent se susțin din excedentul anului precedent în cuantum de 457,22 mii lei. **d). Execuția bugetului creditelor interne**  Bugetul creditelor interne la 31.12.2024 este de 132.920,00 mii lei repartizat pe Sectiunea de Dezvoltare la următoarele capitole:* Cap 65 “Învățământ” – 3.164,82 mii lei;
* Cap 66 “Sănătate” – 9.032,80 mii lei;
* Cap 67 “Cultură” – 4.700,00 mii lei.
* Cap 84 “Transporturi” – 116.022,38mii lei.

 Execuţia bugetului creditelor interne al Consiliului Judeţean Cluj la data de 31.12.2024 este prezentat în anexa nr.7. Execuţia bugetară preliminată la trimestrul IV 2024, propusă spre aprobare, prezintă poziţia şi performanţa financiară a Consiliului Judeţean, precum şi informaţii referitoare la activitatea desfăşurată în condiţii de echilibru bugetar şi în interiorul coordonatelor financiare aprobate prin bugetul general propriu. Ţinând cont de argumentele prezentate mai sus, considerăm necesară şi oportună propunerea privind aprobarea execuției bugetului general propriu al Județului Cluj preliminată la 31 decembrie 2024. <LLNK 12002 969 20 301 0 33> Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează: * art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 49 alin. (12) din Legea finanţelor publice locale nr. 273/2006, cu modificările şi completările ulterioare;
* Ordinul comun al Ministrului administraţiei şi internelor şi al Ministrului finanţelor publice nr. 244/2010 pentru aprobarea metodologiilor de aplicare a prevederilor art. 14 alin. (7), ale art. 57 alin. (2^1) şi ale art. 76^1 alin. (1) lit. e) din Legea nr. 273/2006 privind finanţele publice locale, cu modificările şi completările ulterioare;

 La elaborarea proiectului de hotărâre s-a ținut cont și de prevederile Hotărârii Consiliului Județean Cluj nr. 20 din 08.02.2024 privind aprobarea bugetului general propriu al Județului Cluj pe anul 2024, cu rectificările ulterioare. |
|  Prezentul proiect de hotărâre este supus spre analiză şi aprobare de către autorităţile deliberative, cu scopul de a reda în mod transparent operaţiile efectuate de instituţie în anul bugetar 2024 în legătură cu încasarile şi plăţile efectuate, în structura în care a fost aprobat bugetul. |
| 1. **Schimbări preconizate:** nu este cazul
 |
| **Secțiunea a 2-a - Impactul socio-economic:** nu este cazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** nu este cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
|  Se comunică Direcției Generale Buget-Finanțe, Resurse Umane, Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet “www.cjcluj.ro”. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** nu este cazul |
| **Secțiunea a 6-a – Anexe la referatul de aprobare:** nu este cazul |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind aprobarea execuţiei bugetului general propriu al Județului Cluj preliminată la 31 decembrie 2024**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ………… din ………………………… privind aprobarea execuţiei bugetului general propriu al Județului Cluj la 31 decembrie 2023 propus de Președintele Consiliului Județean Cluj, domnul Alin Tișe, care este însoţit de Referatul de aprobare nr. 51891/16.12.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 51894/16.12.2024 şi Avizul cu nr …..….... din ………………………….... adoptat de Comisia de specialitate nr. .…......., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile Hotărârii Consiliului Județean Cluj nr. 20/08.02.2024 privind aprobarea bugetului general propriu al Județului Cluj pe anul 2024, cu modificările ulterioare;

Luând în considerare prevederile:

* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 49 alin. (12) din Legea finanţelor publice locale nr. 273/2006, cu modificările şi completările ulterioare;
* art. 173 alin. (1) lit.b) şi alin. (3) lit.a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordinului comun al Ministrului administraţiei şi internelor şi al Ministrului finanţelor publice nr. 244/2010 pentru aprobarea metodologiilor de aplicare a prevederilor art. 14 alin. (7), ale art. 57 alin. (2^1) şi ale art. 76^1 alin. (1) lit. e) din Legea nr. 273/2006 privind finanţele publice locale cu modificările şi completările ulterioare republicată;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 **hotărăşte:**

**Art. 1.** Se aprobă contul de execuţie a bugetului general propriu al Judeţului Cluj preliminată la 31 decembrie 2024 conform **anexelor nr. 1 - 7** care fac parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane.

**Art. 3.** Prezenta hotărâre se comunică Direcției Generale Buget-Finanțe, Resurse Umane; Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet “www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

***Nr. ….…. din …..…… decembrie 2024***

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

Nr. 51894/16.12.2024

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Proiectul de hotărâre privind aprobarea execuţiei bugetului general propriu al Județului Cluj la 31 decembrie 2024 |
| **Compartiment de resort:** | Direcția Generală Buget-Finanţe, resurse Umane |
| **Secțiunea 1 – Documentare și analiză:**  |
|  La analiza prezentului proiect de hotărâre s-a ţinut cont de:- prevederile art.49 alin.(12) și alin. (13) din Legea nr.273/2006 privind finanţele publice locale, cu modificările şi completările ulterioare, ordonatorii principali de credite întocmesc şi prezintă spre analiză şi aprobare autorităţilor deliberative execuţia bugetară pe cele două secţiuni, respectiv secţiunea de funcţionare şi secţiunea de dezvoltare;- raportul de execuție bugetară COFOG 3 agregat la nivel de ordonator principal de credite la data de 30 noiembrie 2024 publicat pe site-ul Ministerului de Finanțe la data de 06.12.2024. |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
|  Execuţia preliminată la data de 31.12.2024 a bugetului general propriu al Judeţului Cluj este prezentată pe cele patru tipuri de bugete care îl compun:a) bugetul localb) bugetul instituţiilor publice finanţate din venituri proprii şi subvenţii c) bugetul fondurilor externe nerambursabile  d) bugetul creditelor interne1. ***Bugetul local***

Referitor la bugetul local al Judeţului Cluj, veniturile (prevederile bugetare și încasările preliminate) la trimestrul IV 2024, defalcate pe cele două secţiuni, se prezintă astfel:

|  |  |  |  |
| --- | --- | --- | --- |
| **Secțiunea** | **Prevederi bugetare****(mii lei)** | **Încasări** **(mii lei)** | **%** |
| Funcţionare | 563.666,81 | 645.667,93 | 114,54 |
| Dezvoltare  | 427.689,34  | 215.166,52 | 50,30 |
| TOTAL | 991.356,15 | 860.834,45 | 86,84 |

 În ceea ce privește cheltuielile preliminate la trimestrul IV 2024, prevederile bugetare și plățile, defalcate pe secţiuni, se prezintă astfel:

|  |  |  |  |
| --- | --- | --- | --- |
| **Secțiunea** | **Prevederi bugetare****(mii lei)** | **Plăți****(mii lei)** | **%** |
| Funcţionare | 563.666,81 | 460.285,38 | 81,66 |
| Dezvoltare  | 451.340,89 | 226.469,63 | 50,18 |
| TOTAL | 1.015.007,70 | 686.755,01 | 67,66 |

Din analiza veniturilor și cheltuielilor bugetului local la trimestru IV 2024, se estimează o realizare a secțiunii de dezvoltare de aprox. 50,30%, la partea de venituri – încasări, și respectiv de 50,18% la partea de cheltuieli – plăți, rezultată, în principal, ca urmare a modului de derulare a procedurilor de achiziții publice care au fost repetate de mai multe ori, în unele cazuri, și contestațiilor la procedurile de achiziție. De asemnea, pe proiectele finanțate din fonduri PNRR au fost depuse mai multe cereri de transfer care nu au fost încasate, fapt pentru care nu se pot efectua plățile către furnizori.La finele trimestrului IV se estimeaza ca se va înregistra o corelare între încasarea veniturilor şi efectuarea plăţilor, veniturile încasate și excedentul anului anterior au asigurat fluxul de numerar în vederea efectuării plăților. ***b) Bugetul instituţiilor publice finanţate din venituri proprii şi subvenţii***Referitor la bugetul instituțiilor finanțate din venituri proprii și subvenții, veniturile (prevederile bugetare și încasările preliminate) la trimestrul IV 2024, defalcate pe cele două secţiuni, se prezintă astfel:

|  |  |  |  |
| --- | --- | --- | --- |
| **Secțiunea** | **Prevederi bugetare****(mii lei)** | **Încasări** **(mii lei)** | **%** |
| Funcţionare | 719.190,90 | 749.102,42 | 104,16 |
| Dezvoltare  | 15.862,63  | 11.917,70 | 75,13 |
| TOTAL | 735.053,53 | 761.020,12 | 103,53 |

 În ceea ce privește cheltuielile preliminate la trimestrul IV 2024, prevederile bugetare și plățile, defalcate pe secţiuni, se prezintă astfel:

|  |  |  |  |
| --- | --- | --- | --- |
| **Secțiunea** | **Prevederi bugetare****(mii lei)** | **Plăți****(mii lei)** | **%** |
| Funcţionare | 771.819,81 | 692.587,62 | 89,74 |
| Dezvoltare  | 32.253,56 | 12.318,20 | 38,19 |
| TOTAL | 804.073,37 | 704.905,82 | 87,67 |

 Din analiza indicatorilor cuprinşi în anexa nr. 3, se estimează o încasare a veniturilor totale în procent de 104,16% faţă de programarea la perioadă a acestora, asigurându-se astfel fondurile necesare efectuării plăţilor prevăzute pentru trimestrul IV 2024. Din anexa nr. 4 se poate observa gradul de realizare estimat a cheltuielilor bugetare, acesta fiind în procent de 89,74 % faţă de programul la trimestrul IV, principala nerealizare provenind de la capitolul 66.10 “Sănătate”, atât pe partea de funcționare, cât și pe cea de dezvoltare, capitolul “Sănătate” având pondere de aprox. 38,84% în cadrul bugetului instituțiilor finanțate din venituri proprii și subvenții. ***c) Bugetul fondurilor externe nerambursabile***  Execuția preliminată a bugetului fondurilor externe nerambursabile este prezentată în anexele nr. 5 şi 6 cuprinzând atât veniturile estimate a se încasa cât și cheltuielile estimate a se efectua la 31 decembrie 2024.  Acest buget cuprinde unele programe derulate din fonduri externe nerambursabile de către unități sanitare, instituțiile de cultură, Direcția generala de asistență socială și protecția copilului din subordinea consiliului județean, preliminând la sfârşitul trimestrului IV 2024 următorii indicatori economico-financiari:

|  |  |  |  |
| --- | --- | --- | --- |
| **Secțiunea** | **Prevederi bugetare****(mii lei)** | **Încasări/Plăți****(mii lei)** | **%** |
| Venituri | 447,74 | 881,24 | 196,82 |
| Cheltuieli  | 904,96 | 527,97 | 58,34 |

Procentele de realizare ale veniturilor, respectiv cheltuielilor în cadrul acestui buget sunt de 196,82% la partea de venituri și de 58,34% la partea de cheltuieli. **d). Execuția bugetului creditelor interne** Bugetul creditelor interne la 31.12.2024 este de 132.920,00 mii lei repartizat pe Sectiunea de dezvoltare la următoarele capitole:* Cap 65 “Învățământ” – 3.164,82 mii lei;
* Cap 66 “Sănătate” – 9.032,80 mii lei;
* Cap 67 “Cultură” – 4.700,00 mii lei.
* Cap 84 “Transporturi” – 116.022,38mii lei.

 Execuţia bugetului creditelor interne al Consiliului Judeţean Cluj la data de 31.12.2024 este prezentat în anexa nr.7. Execuţia bugetară preliminată la trimestrul IV 2024, propusă spre aprobare, prezintă poziţia şi performanţa financiară a Consiliului Judeţean, precum şi informaţii referitoare la activitatea desfăşurată în condiţii de echilibru bugetar şi în interiorul coordonatelor financiare aprobate prin bugetul general propriu.  |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director | Cristina Șchiop | 16.12.2024 |  |
| Verificat: Șef serviciu | Dorina Maier | 16.12.2024 |  |
| Elaborat: Consilier | Viorica Leuce | 16.12.2024 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanţe, Resurse Umane  | 17.12.2024 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Bianca Costin |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura pepersoanelor cocompetente pentru nonominalizare/stabilire date de întocmire | Avizul adoptat/Aviz implicit favorabil |
| 2 |  |  |  |